Naši+najdraži+recepti

=Recepti naših omiljenih jela=

Omiljena jela Antonije Križanec
__**Pileća juha**__

U lonac (oko 2 litre) stavimo sitninu jednog pileta ili pola pileta, 1 mrkvu (oguljenu i opranu), 2-3 grančice peršuna (opranog), pola glavice crvenog luka (oguljenog), 1 srednji oguljeni krumpir (oprani), jednu malu žličicu soli i oko 2 žličice vegete. To se sve stavi polagano kuhati, ne smije jako vreti zbog toga da ne bude juha jako mutna. Kuhamo ju oko 1 sat i 30 minuta. Kada je gotova ugasimo peć i dolijemo oko 2-3 dl hladne vode i ostavimo da se malo ohladi. Zatim uzmemo drugi manji lonac i u njega procijedimo korz gusto cjedilo kuhanu juhu i kada zakipi dodamo (zakuhamo) kašicu (još ga zovu i trenac) i to kuhamo oko 5 minuta. Ugasimo peć i poslužimo juhu.

__**Riža s graškom**__

U lonac srednje veličine stavimo par kapi ulja i na sitno nasjeckani crveni luk, malo posolimo i to polagano dinstamo sve dok luk ne dobije žućkastu boju, zatim dodamo grašak (može biti svježi ili smrznuti, a i iz konzerve, bez obzira koji uzimamo, moramo ga obavezno prije kuhanja dobro oprati). Dodamo malo vegete i papra, ovisno koliku količinu radimo. To sve zajedno dinstamo sve dok grašak ne omekša, a po potrebi podljevamo s malo vode. U međuvremenu u drugi lonac stavimo dosta vode i malo riže kuhati. Malo posolimo i ponekad promiješamo. Kada riža nabubri, tj. kada je kuhana istresemo ju u cjedilo, da se ona voda iscijedi, a zatim ju vratimo u taj isti lonac i poklopimo. Provjerimo je li grašak omekšao. Ako je mekan, bitno je da nema viška tekućine, dodamo onu ocjeđenu rižu i sve zajedno dobro promiješamo. Spremno je za posluživanje. Poslužujemo ju tako da uzmemo okruglu žlicu za sladoled koju smo umočili u vruće ulje od pečenja, pa zatim čvrsto zagrabimo rižu s graškom i polagano okrenemo i istresemo na tanjur, tako da ispadne kao kuglia sladoleda.

__**Pohano meso**__

Pureća ili pileća prsa izrežemo na tanke šnicle. Malo ih istučeno batom za meso, posolimo i ostavimo da malo odstoje. U međuvremenu pripredimo si u jednoj posudi oštro bijelo brašno, a u drugoj posudi krušne mrvice, a u treću zdjelicu razbijemo 1 do 2 jaja, vrlo malo vode, par kapi, i to dobro sa vilicom dobro istučeno da se sve zajedno jednako sjedini. Lijevom rukom uzmemo jedan komad mesa i stavimo ga u brašno, desnom rukom ga dobro uvaljamo u brašno i stavljamo u razmućena jaja. Vilicom ga okrećemo i malo podignemo da se ocijedi višak jajeta i zatim ga stavljamo u krušne mrvice, gdje opet desnom rukom dobro uvaljamo i malo rukom pritisnemo. Polagano ga izvadimo i stavimo na tanjur i tako ponavljamo postupak sve dok ne spohamo i zadnji dio mesa. U međuvremenu smo stavili na peć tavu i u nju nalili ulja i ostavili da se zagrije. Kada se je ulje zagrijalo stavljamo komad mesa jedan do drugoga da se peče. Kada vidimo nakon 5-8 minuta da bi bilo pečeno s te strane okrećemo meso na drugu stranu i čekamo da se ispeče i taj dio mesa. Kada je pečeno vadimo ga iz tave i stavljamo na papirnati ubrus da se malo onaj višak masti iscjedi. Tako pečemo sve meso koliko ga ima, a kada je sve gotovo,meso stavljamo na tanjur za posluživanje.

__**Puding kocke**__

Uzeti 3 praška za puding od čokolade i istresti ih u jednu zdjelicu. U to dodati 6 žlica šećera i od 1 litre mlijeka oko 0,2 dl mlijeka, tako da se smjesa može dobro promiješati. Ostatak mlijeka staviti u jedan veći lonac i odmah dodati i 1 margarin (to je 250 grama). Dokse čeka da zakipi mlijeko priprediti 200 grama natrganih rukom DU-DU keksa (ili Piknik ili Petit Beure). U dublji lim složiti na dno poslagane kekse jedan do drugoga (du-du, piknik ili petit beure). Kada mlijeko zakipi, a i margarin se treba sav otopiti dodati razmućeni puding i kuhati normalno do željene gustoće, tj. mora biti gusto. Kada je kuhan puding dodati natrgane kekse i dobro izmiješati. Skinuti s vatre i odham izliti u lim obložen s keksima. Dobro poravnati da bude sve jednako ravno. Ostaviti da se ohladi. Kada je hladno, odozgora staviti šlag (Hole). Izliti ga u dublju posudu i mikserom miješati sve dok ne postane čvrst. Gotovo je ako se tu posudu okrene naopako, a šlag i dalje stoji u posudi. Šlag razmazati po kolaču i ostaviti oko 30 minuta da se ohladi. Rezati na kocke i poslužiti.

__**Dobra torta**__

Tijesto: U posudu za miksanje staviti 8 bjelanjaka. Bjelanjke miksati sve dok ne postanu čvrsti, a da smo sigurni da je čvrsto okrenemo posudu naopačke. Zatim dodati 8 žlica šećera i dalje miješati, dodati 4 žlice brašna, malo sode bikarbone, 4 žlice mljevenih oraha i 20 grama naribane čokolade za kuhanje. To sve izliti u posudu za pečenje torti obloženu papirom za pečenje. Staviti u pećnicu peći. Kada je pečeno izvaditi iz pećnice i odmah izvaditi tortu iz kalupa (je li pečeno znamo tako da se tijesto malo odvojilo od kalupa sa strane). Ostaviti da se tijesto ohladi. U međuvremenu skuhati kremu za tortu. Krema: U jednu veću posudu naliti vode do pola i staviti drugu posudu u nju, tako da se krema kuha na pari. U tu drugu posudu staviti 4 cijela jaja, 200 grama šećera, 80 grama čokolade za kuhanje. To se sve zajedno kuhati dok ne postane gusta krema. Češće ju miješati da ne bude grudasta. Kada je gotovo skinuti ju iz te vruće vode i ostaviti da se ohladi, ali tako da bude mlaka, zatim dodati 250 grama dobro izrađenog (mikserom) margarina. To sve dobro izmiješati. Tijesto prerezati na 3 dijela (kako bi dobili 3 kruga). Prvi krug namazati kremom, na njega staviti drugi krug i opet namazati kremom, pa treći krug staviti odozgora. Ostatkom kreme namazati tortu, ali samo okolo, a odozgora preliti čokoloarnom glazurom. Glazura: 100 grama čokolade, 3 žlice šećera, 3 žlice vode. To polagano rastopiti na vatri uz stalno miješanje. Paziti da ne zagori. Kada se čokolada rastopi odmah dodati 80 grama margarina i rastopiti ga miješajući. Kada je gotovo još malo miješati tako da se malo rashladi, a zatim preliti po gornjem dijelu torte. Paziti da ne curi sa strane. Ostaviti da se sve stegne, a zatim poslužiti.

Chiarino omiljeno jelo
__**DAGNJE NA CRVENU BUZARU **__ //Potrebne namirnice:// 1,5 kg dagnji, 1-2 dl maslinova ulja, 1 veći crveni luk, 4 češnja češnjaka, 2 dl bijelog vina, 2-3 rajčice ( ili manja konzerva pelata ), krušne mrvice, peršun, vegeta, papar //Priprema:// Dagnje očistiti i oprati. Na zagrijanom maslinovom ulju kratko propirjati crveni luk do zlatno-žute boje, dodati oguljenu rajčicu ili pelate i pirjati dvadesetak minuta. Dodati dagnje, češnjak, vino i po ukusu peršin, papar i vegetu. Kuhati poklopljeno dok se dagnje ne otvore. Krušnim mrvicama zgusnuti umak par minuta prije kraja svi ostali začini po vlastitom ukusu (npr. majčina dušica i ružmarin) Poslužiti sa širokim rezancima ili samo s domaćim kruhom DAGNJE KOJE SE NE OTVORE NE JESTI!!!

Leonardini omiljeni kolači
__**ČOKO MUFFINI**__

//Potrebne namirnice:// 10 dag maslaca, 20 dag šećera, 2 jaja, 1 čvrsti jogurt, 27 dag brašna, 1 pecilni prašak, 5 žlica mlijeka, 15 dag čokolade //Priprema:// Sve sastojke pomiješati, puniti kalupe za muffine i peći.

Elino omiljeno jelo
__**SOS OD PARADAJZA S KUHANOM PILETINOM I PIREOM**__

Skuhati juhu od piletine s noklicama. Dio juhe (2,5 dl) iskoristiti kao temeljac za paradajzov sos //SOS:// Na ulju popržiti 2 velike žlice brašna i dodati polovicu crvenog luka. Zaliti sa 700 g pasirane rajčice, 2,5 dl temeljca i 1 dl vode. Kuhati uz miješanje oko 5 minuta. Na kraju dodati malo šećera. //PIRE:// Skuhati krumpir. Izmiksati ga i dodati 1 žličicu marga ili maslaca. Posoliti.